24. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 476 της 18/27 Δεκ. 1990   (ΦΕΚ Α΄ 183)  Ρύθμιση θεμάτων εκπαίδευσης αστυνομικού προσωπικού του Υπουργείου Δημόσιας Τάξης και άλλες διατάξεις.  Έχοντας υπόψη: 1.Τις διατάξεις: α.Του άρθρ. 11 παρ. 1 εδάφ. β΄, γ΄ και στ΄ του Νόμ. 1481/1984 (Α΄-152) «Οργανισμός Υπουργείου Δημόσιας Τάξης», όπως αντικαταστάθηκε με το άρθρ. 1 του Νόμ. 1590/1986 (Α΄-49) και των άρθρ. 41 και 53 του ιδίου Νόμου (Νόμ. 1481/1984). β.Του Π.Δ. 137/1986 (Α΄-51) «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» και 2.Την υπ’ αριθ. 635/1990 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Άρθρ.1.-(Αντικαθίσταται το άρθρ. 90 του Π.Δ. 585/1985, ΦΕΚ Α΄ 205, ανωτ αριθ. 18). Άρθρ.2.-(Αντικαθίσταται το άρθρ. 5 του Π.Δ. 362/1986, ΦΕΚ Α΄ 145, ανωτ. αριθ. 19). Άρθρ.3.-(Προστίθεται εδάφιο στην παρ. 3 του άρθρ. 91 του Π.Δ. 585/1985, ΦΕΚ Α΄ 205, ανωτ. αριθ. 18). Άρθρ.4.-1.(Αντικαθίσταται το εδάφ. στ΄ της παρ. 16 του άρθρ. 48 του Π.Δ. 161/1988, ΦΕΚ Α΄ 74, κατωτ. σελ. 24,91019). 2.(Προστίθεται παρ. 4 στο άρθρ. 1 του Π.Δ. 203/ 1990 (ΦΕΚ Α΄ 78), ανωτ. αριθ. 22). Άρθρ.5.-1.Από το σύνολο των οργανικών θέσεων των Υγειονομικών Αξιωματικών, που προβλέπονται από το άρθρ. 23 παρ. 4 του Νόμ. 1481/1984, ποσοστό 10% καταλαμβάνουν οδοντίατροι. 2.Αστυνομικοί γενικών καθηκόντων, που αποκτούν πτυχίο οδοντιατρικής, δύνανται να μετατάσσονται μόνο σε κενές θέσεις οδοντιάτρων Υγειονομικών Αξιωματικών, με το βαθμό και τη σειρά αρχαιότητας που καθορίζονται στην παρ. 4 του άρθρ. 31 του Νόμ. 1481/1984, όπως τροποποιήθηκε με το άρθρ. 1 παρ. 4 του Π.Δ. 153/1990 (Α΄-57). 3.Σε περίπτωση κενώσεως οργανικής θέσεως οδοντιάτρου, ο Αρχηγός της Ελληνικής Αστυνομίας με διαταγή του, που εκδίδεται ύστερα από πρόταση της Διεύθυνσης Προσωπικού, καλεί τους επιθυμούντας να μεταταγούν στη θέση αυτή να υποβάλλουν εντός τακτής προθεσμίας σχετική αίτηση με αντίγραφα του πτυχίου τους και των τυχόν λοιπών μεταπτυχιακών τίτλων τους.  (Αντί για τη σελ. 24,839(β) Σελ.  24,839(γ) Τεύχος 1335 Σελ. 9 Σχολές Σωμάτων Ασφαλείας 4.Α.η.20-24   750 Τα ανωτέρω δικαιολογητικά διαβιβάζονται στο Συμβούλιο της παρ. 1 του άρθρ. 5 του Π.Δ. 399/1987 (Α΄-178), το οποίο συνέρχεται εντός μηνός από την ημερομηνία λήξεως της προθεσμίας υποβολής των δικαιολογητικών και συντάσσει πίνακα σειράς αξιολόγησης των προσόντων τους. Για τον καθορισμό της σειράς αξιολόγησης λαμβάνονται υπόψη κατά προτεραιότητα οι μεταπτυχιακοί τίτλοι σπουδών και ο βαθμός του πτυχίου τους. Ο ανωτέρω πίνακας κυρώνεται με απόφαση του Υπουργού Δημόσιας Τάξης και ισχύει για ένα έτος από της κυρώσεώς του. Για την πλήρωση των κενουμένων θέσεων οδοντιάτρων κατά τη διάρκεια ισχύος του πίνακα αξιολόγησης, ενεργείται μετάταξη με βάση τη σειρά εγγραφής στον πίνακα αυτόν. «4.Κατ’ εξαίρεση όσοι αξιωματικοί γενικών καθηκόντων φοιτούσαν σε οδοντιατρική σχολή πριν την έναρξη ισχύος του παρόντος διατάγματος (Π.Δ. 476/1990) και αποκτήσουν το πτυχίο της οδοντιατρικής μέχρι τέλους του έτους 1995, δύνανται να μεταταγούν, ως υπεράριθμοι, σε αντίστοιχες θέσεις Υγειονομικών Αξιωματικών, σύμφωνα με τις διατάξεις του άρθρ. 31 παρ. 4 του Νόμ. 1481/1984 (Α΄ 152) και του άρθρ. 1 παρ. 4 του Π.Δ. 153/1990 (Α΄ 57)». Η παρ. 4 προστέθηκε από το άρθρ. 1 του Π.Δ. 253/26 Ιουν.-4 Ιουλ. 1995 (ΦΕΚ Α΄ 141).   